**SIA “Līvānu Siltums’’ informācija par siltumenerģijas apgādes pakalpojumu tarifu**

**Sabiedrisko pakalpojumu regulēšanas komisija (SPRK)** 2023.gada 23.martā ar lēmumu Nr.33 ,,Par sabiedrības ar ierobežotu atbildību ,,LĪVĀNU SILTUMS” siltumenerģijas apgādes pakalpojumu tarifiem no 2023.gada 1.maija” (Latvijas Vēstnesis, 2023, 62.nr.) uzdeva sabiedrībai ar ierobežotu atbildību ,,LĪVĀNU SILTUMS”, reģistrācijas numurs: 40003482591, juridiskā adrese: Zaļā iela 39, Līvāni, Līvānu novads, LV-5316 no 2023.gada 1.maija, līdz stāsies spēkā saskaņā ar noteikto kārtību SPRK apstiprināti SIA "LĪVĀNU SILTUMS" citi siltumenerģijas apgādes pakalpojumu tarifi, piemērot tarifu 76,32 EUR/MWh, kas noteikts atbilstoši Sabiedrisko pakalpojumu regulēšanas komisijas 2022.gada 12.oktobra lēmuma Nr.208 "Par sabiedrības ar ierobežotu atbildību "LĪVĀNU SILTUMS" siltumenerģijas apgādes pakalpojumu tarifiem" (Latvijas Vēstnesis, 2022, 200.nr.).

**Spēkā esošais tarifs un no 01.05.2023. piemērojams tarifs**

|  |  |  |  |
| --- | --- | --- | --- |
| Sabiedriskā pakalpojuma veids | Spēkā esošais tarifs (bez PVN) no 15.10.2022. līdz 30.04.2022. | Tarifs (bez PVN) no 01.05.2023. | Izmaiņas tarifs / spēkā esošais tarifs (%) |
| Siltumenerģijas ražošana, EUR/MWh | 55,90 | 55,90 | 0,00 |
| Siltumenerģijas pārvade un sadale, EUR/MWh | 18,36 | 18,36 | 0,00 |
| Siltumenerģijas tirdzniecība, EUR/MWh | 2,06 | 2,06 | 0,00 |
| **Siltumenerģijas gala tarifs, EUR/MWh** | **76,32** | **76,32** | **0,00** |